सुमन सभागार में हुई बैठक में मुख्य अतिथि संसदीय सचिव विजयपाल सजवाण ने कहा कि वीर चंद्र सिंह गढ़वाली योजना में अकेले सहकारी बैंक द्वारा 90 प्रतिशत लक्ष्य की पूर्ति करना सराहनीय है। उन्होंने लाभार्थियों से ऋण का समुचित उपयोग करने तथा वापसी सुनिश्चित करने को कहा। बैंक प्रशासक नत्थीलाल शाह ने बताया कि अगले वर्ष बैंक की सभी शाखाएं कंप्यूटरीकृत तथा सीबीएस कर दी जाएंगी। वरिष्ठ सहायक जगमोहन जीना ने बताया कि बीते वित्तीय वर्ष में बैंक ने 8,237.25 लाख रुपये के ऋण वितरित किए। बैंक की कार्यशील पूंजी 33,485.66 लाख तथा लाभ भी बढ़कर 605.12 लाख पहुंच गया। वसूली में उत्कृष्ट योगदान पर 9 समितियों के सचिवों को सम्मानित किया गया। इस मौके पर घनानंद नौटियाल, विजय सेमवाल, जितेंद्र पंवार, कलम सिंह राणा, रविंद्र रावत, एससी गर्ग आदि मौजूद थे।